# ธรรมนัส พรหมเผ่า
ร้อยเอก ธรรมนัส พรหมเผ่า (เกิด 18 สิงหาคม พ.ศ. 2508) ชื่อเล่น ตุ๋ย เป็นทหารบกและนักการเมืองชาวไทย ผู้นำกลุ่มธรรมนัส สมาชิกสภาผู้แทนราษฎรจังหวัดพะเยา สังกัดพรรคกล้าธรรม อดีตรัฐมนตรีว่าการกระทรวงเกษตรและสหกรณ์ ในรัฐบาลเศรษฐา ทวีสิน อดีตเลขาธิการพรรคพลังประชารัฐ อดีตหัวหน้าพรรคเศรษฐกิจไทย อดีตรัฐมนตรีช่วยว่าการกระทรวงเกษตรและสหกรณ์ ในรัฐบาล ประยุทธ์ จันทร์โอชา หลังรัฐประหารในประเทศไทย พ.ศ. 2557 เขาเป็นผู้แก้ปัญหาทางการเมืองให้แก่รัฐบาลทหาร และเขาเคยเรียกตนเองว่าเป็นเส้นเลือดสำคัญในรัฐบาลผสม

 ประวัติ 
ธรรมนัสเกิดเมื่อวันที่ 18 สิงหาคม พ.ศ. 2508 มีชื่อเล่นว่า ตุ๋ย หรือ ผู้กองธรรมนัส ที่ บ้านท่ากลอง หมู่ที่ 1 ตำบล บ้านใหม่ อำเภอเมืองพะเยา จังหวัดพะเยา สำเร็จการศึกษาจากโรงเรียนเตรียมทหาร รุ่นที่ 25 (รวมเหล่ารุ่นที่ 2) ปริญญาตรีวิทยาศาสตรบัณฑิต โรงเรียนนายร้อยพระจุลจอมเกล้า รุ่นที่ 36 รุ่นเดียวกับพลเอกร่มเกล้า ธุวธรรมเสธ.แดง” VS “ผู้กองมนัส” ปริญญาโทพุทธศาสนมหาบัณฑิตกิตติมศักดิ์ (พระพุทธศาสนา) มหาวิทยาลัยมหาจุฬาลงกรณราชวิทยาลัย ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง และปริญญาเอกปรัชญาดุษฎีบัณฑิต (รัฐประศาสนศาสตร์) มหาวิทยาลัยแคลิฟอร์เนีย เอฟซีอี ประเทศสหรัฐธรรมนัส หอบหลักฐานชี้แจงวุฒิดอกเตอร์ วุฒิการศึกษาปริญญาเอกของ ร.อ.ธรรมนัส ทำให้สังคมเกิดข้อกังขา  โดยที่มี CSI LA เป็นผู้เปิดประเด็นว่า เป็นของปลอม โดยระบุว่า มหาวิทยาลัยแคลิฟอร์เนียไม่มีอยู่จริง แต่เป็นมหาวิทยาลัยปรากฏอยู่ในประกาศนียบัตรปลอมที่มีกลุ่มรับทำที่ฟิลิปปินส์ และหากจะมีชื่อที่ใกล้เคียงคือ California University FCEธรรมนัส: มารู้จัก "มหาวิทยาลัย" ของ "ดอกเตอร์" และวารสารที่ตีพิมพ์ "ผลงาน" ของเขา ซึ่งเป็นสถานรับเลี้ยงเด็ก มีลักษณะเป็นมูลนิธิที่ช่วยเหลือคนยากจนกระแสข่าวกรณีธรรมนัส คดีค้ายา-ด็อกเตอร์ปลอม โจมตีหรือเปิดโปงความจริง

ร.อ.ธรรมนัส พรหมเผ่า ได้นำวุฒิการศึกษา วิทยานิพนธ์ และใบปริญญาดุษฎีบัณฑิตมาแสดงแก่สื่อมวลชน เมื่อวันที่ 12 กันยายนเพื่อยืนยันว่าตนจบการศึกษาระดับปริญญาเอกจากมหาวิทยาลัยแคลิฟอร์เนีย สหรัฐอเมริกา ผู้สื่อข่าวรายงานว่า ในการศึกษาระดับปริญญาเอก ธรรมนัสได้ทำวิทยานิพนธ์ชื่อ "The Forms of the Local Performance Development and Promotion with Image and Identity in Order to Increase the Value Added and Value Creation: A Case Study of Phayao Province." (รูปแบบของการพัฒนาศักยภาพท้องถิ่นและการส่งเสริมภาพลักษณ์รวมถึงอัตลักษณ์เพื่อเพิ่มมูลค่าและคุณค่าเชิงการสร้างสรรค์ : กรณีศึกษาจังหวัดพะเยา) ร่วมกับคณะอีก 4 คน เผยแพร่ในเว็บไซต์วารสารงานวิจัยวิทยาศาสตร์แห่งยุโรป (European Journal of Scientific Research) เมื่อปี พ.ศ. 2557เปิดโฉมเว็บไซต์วารสารเผยแพร่ ‘ธีสิส’ ป.เอก ธรรมนัส เสธ.แดง” VS “ผู้กองมนัส”

หลังจากที่สื่อมวลชนและผู้ใช้สื่อสังคมออนไลน์บางส่วนตั้งข้อสงสัยว่า วุฒิการศึกษาระดับปริญญาเอกของ ร.อ. ธรรมนัส พรหมเผ่า บีบีซีไทยได้ตรวจสอบบทความวิชาการของ ร.อ. ธรรมนัส ซึ่งเป็นผลงานส่วนหนึ่งที่ใช้ยื่นขอจบการศึกษากับมหาวิทยาลัยแคลิฟอร์เนีย ยูนิเวอร์ซิตี เอฟซีอี เพิ่มเติม และพบว่ามีข้อความที่ตรงกับวิทยานิพนธ์ระดับปริญญาโท สาขาการตลาด ของ ดร. ยานนิกา นีมาน (Jannica Nyman) อยู่นับสิบจุด เธอเปิดเผยกับบีบีซีไทยผ่านทางอีเมลว่า "ฉันไม่รู้มาก่อนว่าวิทยานิพนธ์ของฉันถูกลอกเลียน"ธรรมนัส : ดอกเตอร์จากฟินแลนด์นึกว่า "เป็นเรื่องล้อเล่น" หลังบีบีซีไทยถามเรื่องข้อกล่าวหา รมช. ไทย ลอกเลียนวิทยานิพนธ์  

ก่อนหน้าที่จะเป็นนักการเมือง ธรรมนัสเคยเป็นประธานกรรมการบริษัทในเครือธรรมนัสกรุ๊ป ดำเนินธุรกิจหลากหลาย ที่สำคัญคือการถือหุ้นใน บจก.รักษาความปลอดภัย ที.พี.การ์ด ซึ่งมีพลเอกไตรรงค์ อินทรทัต อดีตที่ปรึกษานายกรัฐมนตรีทักษิณ ชินวัตร เป็นหนึ่งในกรรมการบริษัทพล.อ.ไตรรงค์ ในธุรกิจรักษาความปลอดภัย ‘ธรรมนัส’ และ หจก.ขวัญฤดี ซึ่งเป็นหนึ่งในตัวแทนจำหน่ายสลากกินแบ่งรัฐบาลรายใหญ่"ร.อ.ธรรมนัส" ทุ่ม 374 ล. ค้ำแลกโควตาหวยรัฐ ทำรายได้แค่ปีละ 9 ล้าน? นอกจากนี้ธรรมนัสยังเคยเป็นประธานสโมสรฟุตบอลจังหวัดพะเยาอีกด้วยช็อก!พะเยาพักทีม 2 ปีเริ่มต้นใหม่ที 4

 งานการเมือง 
ธรรมนัสเริ่มงานการเมืองกับพรรคไทยรักไทยเมื่อปี พ.ศ. 2542 ต่อมาในปี พ.ศ. 2557 ได้ลงสมัครสมาชิกสภาผู้แทนราษฎรระบบบัญชีรายชื่อของพรรคเพื่อไทยราชกิจจานุเบกษา, ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ, เล่ม ๑๓๑ ตอนที่ ๑๐ ก หน้า ๖๙, ๑๗ มกราคม ๒๕๕๗ แต่การเลือกตั้งดังกล่าวเป็นโมฆะปูมหลัง "ธรรมนัส" ชีวิตสุดโชกโชน อดีตทหาร ถูกมองมาเฟีย สู่สายเคลียร์ สลายก๊ก ต่อมาเมื่อคณะรักษาความสงบแห่งชาติเข้ายึดอำนาจ เขาเป็นหนึ่งในบุคคลที่ คสช. มีคำสั่งเรียกมารายงานตัวเบื้องลึก! เรียก'ขาใหญ่' คนมีสี รายงานตัว ต่อมาในปี พ.ศ. 2561 ธรรมนัสได้เข้าร่วมงานกับพรรคพลังประชารัฐ โดยได้รับแต่งตั้งเป็นประธานกรรมการยุทธศาสตร์ภาคเหนือของพรรค และในการเลือกตั้งทั่วไป พ.ศ. 2562 เขาลงสมัครรับเลือกตั้งสมาชิกสภาผู้แทนราษฎรจังหวัดพะเยา เขต 1 และได้รับการเลือกตั้ง โดยเอาชนะอรุณี ชำนาญยา เจ้าของพื้นที่เดิมจากพรรคเพื่อไทยคนนี้ใครกัน! “ผู้กองมนัส” คีย์แมนสำคัญ ‘รบ.บิ๊กตู่’ เคยโดนถอดยศ สู่ ท่านว่าที่ รมต. ต่อมาในปี พ.ศ. 2564 ได้รับการแต่งตั้งเป็นเลขาธิการพรรคพลังประชารัฐ

ในวันที่ 19 มกราคม พ.ศ. 2565 คณะกรรมการบริหารพรรคพลังประชารัฐมีมติขับเขา และ ส.ส. อีก 21 คน ออกจากพรรค และในวันที่ 10 มิถุนายน ปีเดียวกัน เขาได้รับการเลือกตั้งจากสมาชิกพรรคเศรษฐกิจไทย ให้เป็นหัวหน้าพรรค สืบต่อจากพลเอก วิชญ์ เทพหัสดิน ณ อยุธยา ที่ลาออกไปก่อนหน้านั้น

เดือนกุมภาพันธ์ พ.ศ. 2566 เขาได้กลับเข้าพรรคพลังประชารัฐ จากนั้นในการเลือกตั้งใหญ่ในเดือนพฤษภาคม สองเดือนต่อมาเขาได้รับเลือกจากที่ประชุมพรรคให้กลับเข้ารับตำแหน่งเลขาธิการพรรคเป็นครั้งที่สอง หลังจากนั้นในวันที่ 1 กันยายนปีเดียวกัน เขาได้รับการแต่งตั้งเป็นรัฐมนตรีว่าการกระทรวงเกษตรและสหกรณ์ สามวันถัดมาเขาลงพื้นที่จังหวัดนครศรีธรรมราช เพื่อแก้ปัญหาราคามังคุดตกต่ำ

ต่อมาในปี พ.ศ. 2567 ภายใต้รัฐบาล แพทองธาร ชินวัตร ธรรมนัส นำสมาชิกสภาผู้แทนราษฎรพรรคพลังประชารัฐจำนวนหนึ่งแยกตัวออกมาจากพรรค และแถลงขอร่วมจัดตั้งรัฐบาลกับพรรคเพื่อไทย หลังลงมติเห็นชอบให้แพทองธารเป็นนายกรัฐมนตรี แตไม่ได้รับเลือกเป็นรัฐมนตรีในโควต้าของพรรคพลังประชารัฐ จึงขอแยกทางกับ ประวิตร วงษ์สุวรรณ อย่างไรก็ตามหลังจากนั้นเขาไม่ส่งชื่อตนเองเป็นรัฐมนตรีในรัฐบาลของแพทองธาร เนื่องจากตนมีความกังวลเรื่องจริยธรรมจากคดียาเสพติด โดยส่งชื่ออัครา พรหมเผ่า น้องชายของเขา, นฤมล ภิญโญสินวัฒน์ หัวหน้าพรรคกล้าธรรม และอิทธิ ศิริลัทธยากร อดีต สส.ฉะเชิงเทราแทน ต่อมาในวันที่ 4 กันยายน พ.ศ. 2567 ธรรมนัสได้ตัดสินใจยื่นหนังสือลาออกจากการเป็นเลขาธิการพรรคพร้อมกับกรรมการบริหารพรรคในกลุ่มอีก 5 คน ก่อนจะมีการประชุมใหญ่สามัญในวันที่ 6 กันยายน

 สมาชิกสภาผู้แทนราษฎร 
ธรรมนัส พรหมเผ่า ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพะเยา สังกัดพรรคพลังประชารัฐ → พรรคเศรษฐกิจไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพะเยา สังกัดพรรคพลังประชารัฐ → พรรคกล้าธรรม

 ชีวิตส่วนตัว 
สมรสกับนางอริสรา (หรือธนสร) พรหมเผ่า และใช้ชีวิตคู่ร่วมกับธนพร ศรีวิราช อดีตเหรัญญิกพรรคเศรษฐกิจไทย และ นางสาวไทยประจำปี 2559 มีบุตร 7 คน ก่อนดำรงตำแหน่งในคณะรัฐมนตรีมีทรัพย์สินรวม 866 ล้านบาทเปิดหลังบ้านรัฐมนตรี สุภาพสตรีโปรไฟล์แน่น ยังสาว ยังสวย และยังแซ่บ และหลังพ้นจากตำแหน่งมีทรัพย์สินรวม 702.92 ล้านบาทเปิดเซฟ ‘ธรรมนัส’ หลังพ้นตำแหน่ง รมต. 702.92 ล้าน เมีย 2-ลูก 7 บ้าน รถ ที่ดิน เครื่องเพชร เพียบ!

ในเดือนมีนาคม 2564 เขาได้รับพระราชทานกระเช้าของขวัญจากพระบาทสมเด็จพระวชิรเกล้าเจ้าอยู่หัว

 กระแสวิพากษ์วิจารณ์ 

 การถอดยศ 
เมื่อวันที่ 9 กันยายน พ.ศ. 2541 ได้มีพระบรมราชโองการโปรดเกล้าฯ ให้ถอดยศ ร้อยโท พชร พรหมเผ่า (ชื่อในขณะนั้น) เนื่องจากประพฤติตนไม่เหมาะสมตามพระราชบัญญัติวินัยทหาร พุทธศักราช 2476 ซึ่งต่อมาในโลกโซเชียลต่างแชร์พระบรมราชโองการดังกล่าว ซึ่งต่อมานายชวน หลีกภัย ซึ่งเป็นผู้รับสนองพระบรมราชโองการในขณะนั้น ได้ให้ความเห็นว่า ส่วนนั้นก็เป็นไปตามระบบราชการ สามารถไปดูข้อมูลย้อนหลังได้ว่ามีการประกาศพระบรมราชโองการว่าอย่างไร“ชวน” แจงวุ่น หลังแชร์ว่อน เป็นผู้รับสนองฯ ปมถอดยศ “ธรรมนัส พรหมเผ่า” โดยก่อนหน้านั้น ธรรมนัสเคยถูกปลดออกจากราชการในปี พ.ศ. 2534 เนื่องจากขัดคำสั่งผู้บังคับบัญชา และในปี พ.ศ. 2536 เนื่องจากหนีราชการในเวลาประจำการ แต่ธรรมนัสก็ทำเรื่องขอกลับเข้ารับราชการใหม่ทั้งสองครั้ง

 วุฒิการศึกษา 
เมื่อวันที่ 11 กันยายน พ.ศ. 2562 เฟซบุ๊กเพจ "CSI LA" ได้ตั้งข้อสังเกตเกี่ยวกับวุฒิการศึกษาของธรรมนัส ซึ่งระบุในเว็บไซต์สำนักงานเลขาธิการสภาผู้แทนราษฎรว่า สำเร็จการศึกษาระดับปริญญาเอกจากมหาวิทยาลัยแคลิฟอร์เนีย เอฟซีอี ว่าแท้จริง ธรรมนัสสำเร็จการศึกษาจากมหาวิทยาลัยนานาชาติคาลามัส (Calamus International University) ซึ่งเป็นหนึ่งในมหาวิทยาลัยที่ไม่ได้รับการยอมรับวุฒิการศึกษาในหลายประเทศ ด้านธรรมนัสได้นำหลักฐานมาแสดงเพื่อตอบโต้ธรรมนัส โชว์งานวิจัยพร้อมใบประกาศ ยันจบปริญญาเอกจากสหรัฐฯเปิดคำแปล ‘คำต่อคำ’ ใบปริญญาเอก ‘ธรรมนัส’ นอกจากนี้ยังมีข้อสังเกตว่าเว็บไซต์ที่เผยแพร่วิทยานิพนธ์ของธรรมนัสและคณะนั้น ถูกระบุว่าเป็นสำนักพิมพ์ที่เปิดเพื่อแสวงหาประโยชน์โดยการเก็บค่าตีพิมพ์จากผู้เขียน โดยไม่ได้ให้บริการในการแก้ไขและตีพิมพ์ตามหลักของวารสารวิชาการ และเนื้อหาของวิทยานิพนธ์ฉบับดังกล่าว อาจเข้าข่ายการคัดลอกงานวิชาการธรรมนัส พรหมเผ่า : บทความวิชาการของ "ดอกเตอร์" มีข้อความหลายส่วนตรงกับผลงานปริญญาเอกของนักศึกษาในฟินแลนด์

 คนใกล้ชิดกักตุนหน้ากากอนามัย 
คนใกล้ชิดของธรรมนัสเกี่ยวข้องกับการกักตุนหน้ากากอนามัยระหว่างการระบาดทั่วของโควิด-19 ในประเทศไทย แม้ตัวผู้ช่วยคนดังกล่าวจะแถลงต่อสื่อว่าเขาไม่รู้จักกับศรสุวีร์ ภู่รวีรรัศวัชรี ซึ่งอ้างว่ากักตุนหน้ากากอนามัยไว้ขายหลายล้านชิ้น แม้มีภาพถ่ายออกมาว่าทั้งสองพบกัน

 แต่งตั้งคู่ชีวิตเป็นข้าราชการ 
วันที่ 10 พฤศจิกายน 2563 ธนพร ศรีวิราช อดีตนางสาวไทย คู่ชีวิตของธรรมนัส ได้รับแต่งตั้งเป็นข้าราชการการเมือง ตำแหน่งประจำสำนักเลขาธิการนายกรัฐมนตรี

 คดีนำยาเสพติดเข้าประเทศออสเตรเลีย 
เอกสารทางการออสเตรเลียระบุว่าธรรมนัสขณะใช้ชื่อเดิมถูกพิพากษาจำคุกฐานนำเฮโรอีนน้ำหนัก 3.2 กิโลกรัมเข้าประเทศออสเตรเลียกับพวกรวม 4 คนเมื่อปี 2536 มีคำพิพากษาในปี 2537 จากนั้นถูกปล่อยตัวหลังรวมเวลาจำคุกได้ 4 ปีและเนรเทศออกนอกประเทศ ศาลยังระบุว่าเป็นผู้มีความใกล้ชิดกับผู้จัดหาเฮโรอีนในประเทศไทยในการลักลอบนำเข้าประเทศออสเตรเลียด้วย ในปี 2564 ศาลรัฐธรรมนูญวินิจฉัยว่าธรรมนัสรับว่าตนได้กระทำผิดตามคำพิพากษาของศาลออสเตรเลียจริง แต่สมาชิกภาพ ส.ส. และความเป็นรัฐมนตรีไม่สิ้นสุดลงตามรัฐธรรมนูญ โดยอ้างหลักอธิปไตยทางศาลและหลักต่างตอบแทน

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๒, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๒, ๑๔ กุมภาพันธ์ ๒๕๖๕

 เชิงอรรถ 

ดูเพิ่มเติม
กลุ่มธรรมนัส